“โกลด์แมน แซคส์” คาดศก.อังกฤษถดถอยในปีหน้า หลังถอนตัวจาก EU
"โกลด์แมน แซคส์" คาดศก.อังกฤษถดถอยในปีหน้า หลังถอนตัวจาก EU
27 มิ.ย. 2559

โกลด์แมน แซคส์ คาดการณ์ว่า เศรษฐกิจอังกฤษจะเข้าสู่ภาวะ “ถดถอยเล็กน้อย” ในช่วงต้นปี 2560 หลังจากที่อังกฤษตัดสินใจแยกตัวออกจากสหภาพยุโรป (Brexit)
โกลด์แมน แซคส์คาดว่า เศรษฐกิจอังกฤษจะขยายตัว 1.5% ลดลง 0.5% จากที่คาดการณ์ไว้ก่อนหน้านี้ และจะขยายตัวเล็กน้อยเพียง 0.2% ในปีหน้า ลดลง 1.8% จากที่คาดการณ์ไว้ก่อนหน้านี้ นอกจากนี้ โกลด์แมน แซคส์ ยังได้รับลดคาดการณ์การขยายตัวของเศรษฐกิจโลกในปีนี้ลง 0.1% มาอยู่ที่ระดับ 3.1%
ทั้งนี้ โกลด์แมน แซคส์ระบุว่า ผลพวงของ Brexit จะทำให้เกิดกลไกลการเปลี่ยนแปลงทางเศรษฐกิจ 3 ประการ โดยประการแรกคือ การค้าของอังกฤษจะย่ำแย่ลง โดยเฉพาะอย่างยิ่งการส่งออกด้านการบริการที่มีมูลค่าสูงไปยังสหภาพยุโรป (EU) ซึ่งรวมถึงการบริการด้านการเงิน
ประการที่สองคือ ความไม่แน่นอนในระยะยาวจะส่งผลกระทบต่อการเติบโตในระยะสั้นของอังกฤษ เนื่องจากบริษัทเอกชนจะชะลอการลงทุน และประการที่สาม การเปลี่ยนแปลงที่เกิดขึ้นในประเทศต่างๆรอบนอกอังกฤษนั้น จะทำให้อุปสงค์การนำเข้าของอังกฤษอ่อนแอลง 